Joseph Chabran
Nassù a Cavaillon ij 21 ëd giugn dël 1763, mòrt a Avignon ij 5 ëd fërvé dël 1843.
Capitani dij canonié fransèis ant ël 1792, comandant ëd batajon ant ël 1794, a l'ha pijà part a j'operassion d'Onelia e Saorge e apress Loan a l'é stàit promovù comandant ëd brigà.
A l'ha combatù a Lòd, Lonat, Rovered.
A la fin dla guèra contra l'Àustria a oten ël gré ëd general ëd brigà.
Ant ël 1799 a comanda la 2a division dël Danubi, peui cola dël Ren.
A arsèiv da Napoleon ël comand dla 1a division dl'armada 'd riserva, constituìa da batajon dl'armada d'orient, peui dla 5a dl'armada 'd riserva e con costa a cala an Val d'Osta dal Cit San Bernard.
A l'era na division formà për la pì part da réclute e a l'é lassà an seconda linia.
Chabran a dirigg l'assedi al fòrt ëd Bard e a na firma lë strument ëd capitolassion.

Chabran, Joseph